b'\n_START_ARTICLE_\nPodravska statisti\xc4\x8dna regija\n_START_PARAGRAPH_\nPodravska regija je ena od dvanajstih statisti\xc4\x8dnih regij Slovenije.\n_START_SECTION_\nPodravska statisti\xc4\x8dna regija v besedi\n_START_PARAGRAPH_\nNaravnogeografsko podobo te regije tvorijo gri\xc4\x8devja na severovzhodu, subalpsko gozdnato hribovje (Pohorje in Kozjak) na zahodu ter Dravsko-Ptujsko polje ob reki Dravi. Najve\xc4\x8dje urbano sredi\xc5\xa1\xc4\x8de regije je Maribor. Vodno bogastvo regije se izkori\xc5\xa1\xc4\x8da za pridobivanje elektri\xc4\x8dne energije (veriga hidroelektrarn na Dravi), plodna zemlja pa za kmetijsko dejavnost._NEWLINE_V podravski statisti\xc4\x8dni regiji je v 2016 \xc5\xbeivelo 16\xc2\xa0% prebivalcev Slovenije. Dele\xc5\xbe 0\xe2\x80\x9314 let starih prebivalcev je bil v tej regiji drugi najni\xc5\xbeji (13,6\xc2\xa0%); ni\xc5\xbeji je bil samo \xc5\xa1e v pomurski statisti\xc4\x8dni regiji. \xc5\xa0tevilo prebivalcev te regije se je v 2016 glede na prej\xc5\xa1nje leto nekoliko zmanj\xc5\xa1alo: naravni prirast na 1.000 prebivalcev je zna\xc5\xa1al \xe2\x80\x931,4, selitveni prirast na 1.000 prebivalcev pa \xe2\x80\x930,1. Dele\xc5\xbe otrok, rojenih neporo\xc4\x8denim materam, je bil v 2016 tukaj eden vi\xc5\xa1jih (68\xc2\xa0%). Tudi odstotek umrlih pred 65. letom je bil tukaj tretji najvi\xc5\xa1ji v Sloveniji (19,6\xc2\xa0%). Dele\xc5\xbe vi\xc5\xa1je\xc5\xa1olsko in visoko\xc5\xa1olsko izobra\xc5\xbeenih prebivalcev (25\xe2\x80\x9364 let) je bil v tej regiji ni\xc5\xbeji od slovenskega povpre\xc4\x8dja, zna\xc5\xa1al je 25\xc2\xa0%; med \xc5\xa1tudenti iz te regije je bil dele\xc5\xbe tistih, ki so \xc5\xa1tudirali v osrednjeslovenski statisti\xc4\x8dni regiji, najmanj\xc5\xa1i (21\xc2\xa0%). Stopnja brezposelnosti v tej regiji (9,0\xc2\xa0%) je bila vi\xc5\xa1ja od slovenskega povpre\xc4\x8dja (8,0\xc2\xa0%)._NEWLINE_Ta regija je ustvarila 12,8\xc2\xa0% nacionalnega BDP, BDP na prebivalca pa je bil peti najni\xc5\xbeji v Sloveniji. V\xc2\xa0 2016 je tukaj delovalo nekaj ve\xc4\x8d kot 26.100 podjetij; vsako je zaposlovalo povpre\xc4\x8dno 4,5 osebe. V 2016 je bilo tukaj dokon\xc4\x8danih 516 stanovanj, od tega je bilo skoraj 80\xc2\xa0% novogradenj. V 2016 so tukaj na\xc5\xa1teli 579.800 turisti\xc4\x8dnih preno\xc4\x8ditev, od tega je bilo skoraj dve tretjini preno\xc4\x8ditev tujih turistov. 9\xc2\xa0% vseh preno\xc4\x8ditev \xc2\xa0so ustvarili nem\xc5\xa1ki turisti. V 2016 je tukaj nastalo 469 kg komunalnih odpadkov na prebivalca; lo\xc4\x8deno so zbrali 71\xc2\xa0% teh odpadkov. Po dele\xc5\xbeu obsojenih na 1.000 prebivalcev (3,9) je bila ta regija tretja. V 2016 je bilo tukaj 10.990 kmetijskih gospodarstev; povpre\xc4\x8dna povr\xc5\xa1ina kmetijskih zemlji\xc5\xa1\xc4\x8d v uporabi na kmetijsko gospodarstvo je bil tukaj peta najve\xc4\x8dja (7,2 ha).\n_START_SECTION_\nPodravska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=309&tag=2541&cba=1355.89,1349.99,1350,1449.99,1450,1549.99,1550,1696.05&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1"_NEWLINE_Vir: Statisti\xc4\x8dni urad Republike Slovenije'